Title: ประกาศสำนักงานประมงจังหวัดพังงา เรื่อง กำหนดสถานที่อื่นเพื่อรับคำขอเข้าใช้งานระบบโปรแกรมประยุกต์ การออกหนังสือกำกับการซื้อขายสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงกุ้งทะเล พ.ศ. 2563

ประกาศสำนักงานประมงจังหวัดพังงา
เรื่อง กำหนดสถานที่อื่นเพื่อรับคำขอเข้าใช้งานระบบโปรแกรมประยุกต์
การออกหนังสือกำกับการซื้อขายสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงกุ้งทะเล พ.ศ. ๒๕๖๓

ตามประกาศกรมประมง
เรื่อง การจัดทำหนังสือกำกับการซื้อขายสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงกุ้งทะเล พ.ศ. ๒๕๖๓ ลงวันที่ ๑๕ มิถุนายน ๒๕๖๓ กำหนดให้ผู้ประกอบกิจการการเพาะเลี้ยงกุ้งทะเล
หรือผู้ซื้อกุ้งทะเล หรือผู้รับมอบกุ้งทะเลที่ประสงค์จะขายหรือส่งมอบกุ้งทะเลให้บุคคลอื่น ต้องจัดทำหนังสือกำกับการซื้อขายสัตว์น้ำให้แก่ผู้ซื้อหรือผู้รับมอบกุ้งทะเล
โดยการยื่นคำขอเข้าใช้งานระบบโปรแกรมประยุกต์การออกหนังสือกำกับการซื้อขายสัตว์น้ำ ณ สำนักงานประมงจังหวัดพังงาและศูนย์วิจัยและพัฒนาการเพาะเลี้ยงสัตว์น้ำชายฝั่งพังงา
ได้ตั้งแต่วันที่ ๑ สิงหาคม ๒๕๖๓ เป็นต้นไป นั้น

อาศัยอำนาจตามความในข้อ ๖ ของประกาศกรมประมง เรื่อง การจัดทำหนังสือกำกับการซื้อขายสัตว์น้ำสำหรับกิจการการเพาะเลี้ยงสัตว์น้ำควบคุม ประเภท
การเพาะเลี้ยงกุ้งทะเล พ.ศ. ๒๕๖๓ เพื่อเป็นการอำนวยความสะดวกแก่ประชาชน ประมงจังหวัดพังงาจึงออกประกาศไว้
ดังต่อไปนี้

ข้อ ๑  การยื่นคำขอเข้าใช้งานระบบโปรแกรมประยุกต์การออกหนังสือกำกับการซื้อขายสัตว์น้ำ การยื่นคำขอเปลี่ยนแปลงข้อมูล และการยื่นคำขอยกเลิกการใช้งาน
ให้ยื่นคำขอต่อพนักงานเจ้าหน้าที่ ณ ศูนย์วิจัยและพัฒนาการเพาะเลี้ยงสัตว์น้ำชายฝั่งพังงา
สำนักงานประมงจังหวัดพังงา หรือสถานที่ ดังต่อไปนี้
(๑)
สำนักงานประมงอำเภอคุระบุรี
(๒)
สำนักงานประมงอำเภอตะกั่วทุ่ง
(๓)
สำนักงานประมงอำเภอตะกั่วป่า
(๔)
สำนักงานประมงอำเภอทับปุด
(๕)
สำนักงานประมงอำเภอท้ายเหมือง
(๖)
สำนักงานประมงอำเภอเมืองพังงา

ข้อ
๒[๑]  ประกาศนี้ให้ใช้บังคับตั้งแต่วันที่ประกาศในราชกิจจานุเบกษาเป็นต้นไป

ประกาศ ณ
วันที่ ๒๑ กรกฎาคม พ.ศ. ๒๕๖๓
สุนิตติ์
 โรจน์พิทยากูล
ประมงจังหวัดพังงา

อัมพิกา/จัดทำ
๑ กันยายน ๒๕๖๓

สุภาทิพย์/ตรวจ
๑๗ กันยายน ๒๕๖๓

[๑] ราชกิจจานุเบกษา
เล่ม ๑๓๗/ตอนพิเศษ ๑๙๓ ง/หน้า ๑๓/๒๑ สิงหาคม ๒๕๖๓